Narva Linnavalitsus

Protokolliline otsus
Narva linnaelanike 20.09.2006.a. laekunud avaldusest

1.Asjaolud ja menetlemise käik
Käesoleva aasta 20.septembril  esitas algatusgrupp (hr.-d: Tõnisson, Kaup, Kutti, Kozõrev, Kurov ja pr.-d: Bogdanova ja Belotserkovskaja) Narva Linnavalitsusele taotluse tühistada Narva Linnavolikogu poolt 26.04.05 vastuvõetud otsus nr 72/54 „ Tartu Ülikooli Narva Kolledži õppehoone detailplaneeringu kinnitamine” ja 23.12.05 vastuvõetud Linnavolikogu otsuse nr 230 „Projekteerimistingimuste määramine”. Esitatud on volikogu otsuse eelnõu 1 lehel ja selle juurde kuuluv seletuskiri koos lisadega 12 lehel. Lisatud on kogutud allkirjade lehed 52 lehel 1358 allkirjaga.

Menetlemisel Linnakantseleis kontrolliti esitatud allkirjade vastavust kohaliku omavalitsuse korralduse seaduse §  32 lõikega 1 ettenähtud nõudele hääleõiguslike kodanike 1% olemasolule. Vastavalt elanikkonna registribüroo andmetele 3.10.2006.a. on vajalik foorum olemas (valijate nimekirja on kantud korjatud allkirjadest 1089 isikut). 
2. Õiguslikud alused
Vastavalt kohaliku omavalitsuse korralduse seaduse § 32 on 1% hääleõiguslikest kodanikest õigus algatada linnavolikogu või –valitsuse õigusakti vastuvõtmist. Esitatud algatus tuleb võtta arutelule hiljemalt kolme kuu jooksul (KOKS § 32 lõige 1). Taotlus tuleb esitada valla- või linnavalitsusele vastava eelnõuna, millele lisatakse allkirjadega varustatud algatuse esitajate nimekiri. Kui algatatud küsimus kuulub volikogu pädevusse, esitab valitsus selle ühe kuu jooksul volikogule lahendamiseks koos omapoolse seisukohaga (KOKS § 32 lõige 2).
Sama paragrahvi lõige 3 näeb ette algatuse esitajate esindajal õiguse osaleda algatuse arutelus volikogus või valitsuses. 

3. Otsus

1. Esitada laekunud taotlus menetlemiseks Narva Linnavolikogule.

